### Beslutning

For stemte A, B, C, F, O, V, Kalundborg-Listen og Frit Borgerligt Fællesskab.

Imod stemte Ø med bemærkning om, at rapporten ikke viser, hvor langt vi er i forhold til 70% målsætningen. Angående stormflodssikring er indsatser, der skulle have været iværksat i 2023 og 2024, ikke igangsat.

Ingen undlod at stemme.

Indstillingen blev godkendt.

Fraværende: Svenning Jeppesen

### Sagsfremstilling

## Resume og sagens baggrund

Kommunalbestyrelsen vedtog den 21. juni 2023 en klimahandleplan – ”Kalundborg 2050”, der har sat mål for at nedbringe udledningen af drivhusgasser og tilpasse sig klimaforandringerne.
Målet er at reducere udledningen med 70 % inden 2030 og opnå klimaneutralitet i 2050. Kommunalbestyrelsen har med Klimahandlingsplanen besluttet løbene at følge op på klimaindsatsen for at kunne ændre prioriteringer og indsatser.
Administrationen fremlægger årsrapport for indsatsen i 2024 med status og anbefalinger.

## Indstillinger

Direktøren indstiller, at Kalundborg Kommunes årsrapport Klima 2024 godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Årsrapport Klima 2024 består af to dele.
Del 1 (Bilag 1) gør status over indsatsen for at nedbringe udledningen af drivhusgasser.
Del II (Bilag 2) gør status over indsatsen for at forebygge effekterne af klimaændringerne.

*Vigtigste begivenheder og hovedaktiviteter i 2024 for Del I - drivhusgasser**Industri og fremstillingsvirksomhed*

* Virksomhederne samarbejder om at udnytte overskudsvarme, med forventet businesscase-resultat primo 2025.
* [adresse] største fjernkøleprojekt er under opførsel

*Energi*

* Ørsteds Carbon Capture-projekt forventes klart i 2026, med daglig transport af CO2 fra [adresse].
* Evida arbejder på en CO2-ledning fra hovedstadsområdet til Kalundborg.
* Projektet ”CO2 Storage Kalundborg” undersøger muligheder for CO2-lagring, med seismiske undersøgelser og 3D-kortlægning i gang.
* Administrationen koordinerer el-infrastruktur for at understøtte grøn omstilling og industriudvikling.
* Novo Nordisk bygger en transformerstation koblet til det overordnede elnet.
* Tre store solcelleanlæg (270 hektar) er godkendt, men endnu ikke opført. Kalundborg er tæt på det nationale mål om firedobling for solcelleanlæg, men mangler planer for vindmøller.

*Transport*

* Samsølinjen indsætter en elfærge til påske 2025.
* Første udrulning af elbusser skete i december 2024, med fuld betjening i 2026.
* En "fleet manager" arbejder på 0-emissionsdrift af kommunens biler inden 2030.
* Green Transportation Hub Kalundborg fremmer effektive og 0-emissionstransportløsninger.

*Landbrug og arealanvendelse*

* Kommunen støtter Naturstyrelsens klima-lavbundsprojekter.
* Tranemosen: Aftaler med 12 lodsejere og 64 ha jord omlagt. Detailprojekt under udarbejdelse.
* [adresse]: Ingen forundersøgelse pga. manglende interesse.
* Ll. [adresse]: Forundersøgelse igangsat, teknisk del starter i 2025.
* Energipark Vestsjælland ApS planlægger et energiprojekt med CO2-fangst, E-methanol, brintproduktion, biogas, pyrolyse, sol- og vindkraft, og overskudsvarme.
* Skovrejsning er i begrænset fremdrift, med 6 hektar skov rejst i Sæby.

*Vigtigste begivenheder og hovedaktiviteter i 2024 for Del II - klimatilpasning*

* Regnvandshåndtering: Fortsat dialog med Kalundborg Forsyning om en fælles strategi, forventet afslutning i 2025.
* Kærby Å: Samarbejde med [adresse] om helhedsplan og finansiering.
* Klimatilpasningsprojekter: Arbejde med mindre projekter via klimapuljen, herunder:
   Hydraulik i [adresse].
   Digitalisering af drænkort.
   Installation af vandstandsloggere i [adresse].
   Revision af vandløbsregulativer for [adresse], Tranemosen, [adresse] og [adresse].
   Skitseprojekt for sikring af [adresse] mod stormfloder.

Mange klima tilpasningshandlinger er i en undersøgelsesfase, og kræver konkretisering og detailplanlægning og finansiering inden de kan udføres.
Klimatilpasning skal ske i samarbejde med både private og offentlige aktører.

## Økonomiske konsekvenser

Ingen.
Der er afsat anlægsmidler til klimatilpasning på 1,2 mio. kr. årligt.
Større klimatilpasningsprojekter vil forudsætte prioritering af yderligere ressourcer og ekstern finansiering fra fondsmidler, EU-projektmidler, statslige tilskudsordninger, regionale puljer osv.

### Sagens forløb

03/04/2025 Teknik- og Miljøudvalget
Anbefales.

Afbud: Øvli Poulsen

23/04/2025 Økonomiudvalget
Anbefales.